હાલમાં અમારો ભારતી ગોસ્વામી પરિવાર અહીં અંદાજે ૨૦૦ વર્ષથી નિયમિત રીતે સેવા-પૂજા કરતા આવ્યા છે. ગોસ્વામી મહંત પોપટભારતી ગોસ્વામીએ વર્ષો સુધી પૂજા-અર્ચના કરી હતી. અગાઉ મંદિરનો ત્રણ વાર જીર્ણોદ્ધાર થઇ ચૂક્વો હોવાનું માનવામાં આવે છે. જ્યારે હાલમાં હવે ચોથી વાર રંગરોગાન સાથે જીર્ણોદ્ધારની કામગીરી ચાલી રહી છે. રૃંઢનાથ મહાદેવ એ પૌરાણિક અને ભક્તોમાં આસ્થાનું કેન્દ્ર બનેલું શિવાલય છે. અન્ય મંદિરોમાં શિવલિંગની સપાટી લીસી હોય છે. તે સામે રૃંઢનાથ મહાદેવના શિવલિંગની સપાટી રુદ્રાક્ષ જેવી ખરબચડી છે. શિવાલયમાં ગરીબ વિદ્યાર્થીઓને નોટબુક, કંપાસ, બેગ વિતરણની સાથે ગરીબ દર્દીઓને આયુર્વેદિક દવાખાનામાં રાહતદરે દવા અપાઇ છે. દર વર્ષે શ્રાવણ માસમાં રૃંઢનાથ મહાદેવની રોનકમાં ઔર વધારો થઇ જાય છે. શ્રાવણના સોમવારે સવારે ૪ વાગ્યાથી પગપાળા યાત્રાએ આવતા ભક્તોની ભીડ જોવા મળે છે. તેમજ બ્રાહ્મણો દ્વારા સતત રુદ્રાભિષેક કરાઇ છે.